Eile pühitsesime sisse oma grillimiste hooaja, liha oli vist mingi 10kg kindlasti ja kui oleks kõik surnud sääsed ka ära kaalunud, oleks need vist oma bandega sama massi kokku andnud. Miks see suvi nii palju sääski on? Ja hammustavad ka nii kõvasti, et 3 päeva vaatad ja sügad oma mount-everesti-suguseid punne. Lisaks kõigele on mul paremal põlvel kärn ja 3 sinikat. Mitte, et mul laupäeval lõpetamine oleks.    Täna on see kurikuulus päev, mil saabusid need tulemused, mida kõige kauem oodanud olin. Jep, kirjand it is. Sain 81 punkti ja kui ma proovikirjandite ajal oleks öelnud, et "vähe, suudan rohkem", siis oh my god, see aasta olen ma kuulnud ainult nutulaulu ja seda, kuidas kõigil nii kohutavalt halvasti läks, et ooojaa, ma olen oma tulemusega isegi väga rahul. Üks mu hea sõber kukkus 13 punktiga läbi ja mul on tast nii kahju, et tahaks koos temaga jõgesid nutta. Sellises olukorras ei oska lohutada absoluutselt mitte kuidagi. Ja ega tegelikult ju ei saagi. Ehkki olen enda tulemuse üle väga õnnelik, valutab mul süda siiski.. Naljakas mõelda, et muidu alati eranditult üle keskmise kirjutaja, kirjutab järsku alla igasugust arvestust. Ulmeliselt kurb, ei midagi muud.    Põhimõtteliselt saigi vist hetkel kõik öeldud. Bioloogiaga peaks homseks asjad lukku saama,  siis on vaja veel geograafia tulemust ja siis võin sammud Kontserdimaja poole ritta seada. Vist.